Saira Afzal Tarar

Saira Afzal Tarar ( ; an haife ta a ranar 7 ga watan Yunin 1966), ƴar siyasan Pakistan ce wadda ta yi aiki a matsayin Ministan Kula da Ayyukan Kiwon Lafiya na ƙasa, a cikin majalisar Abbasi daga watan Agustan 2017 zuwa watan Mayun 2018. Ta yi aiki a matsayin ƙaramar ministar kula da harkokin kiwon lafiya ta ƙasa daga shekarar 2013 zuwa ta 2017. Shugabar ƙungiyar Musulmi ta Pakistan (Nawaz), ta kasance mamba a Majalisar Dokokin Pakistan daga shekarar 2008 zuwa watan Mayun 2018.

 Rayuwar farko 
An haife ta a ranar 7 ga watan Yunin 1966  a Hafizabad, Punjab, Pakistan .

 Harkokin siyasa 
An zaɓi Tarar a Majalisar Dokokin Pakistan a matsayin ƴar takarar Pakistan Muslim League (N) (PML-N) daga Mazaɓar NA-102 (Hafizabad-I) a babban zaɓen Pakistan na shekarar 2008 .
An sake zaɓen ta a Majalisar Dokoki ta ƙasa a matsayin 'yar takarar PML-N daga Mazaɓar NA-102 (Hafizabad-I) a babban zaɓen Pakistan na shekarar 2013 .  

A cikin watan Yunin 2013, an naɗa ta a matsayin ministar lafiya a majalisar ministocin Firayim Minista Nawaz Sharif . Ta daina riƙe mukamin minista a watan Yulin 2017 lokacin da aka rusa majalisar ministocin tarayya sakamakon rashin cancantar firaministan ƙasar Nawaz Sharif bayan yanke hukuncin shari'ar Panama Papers .
Bayan zaɓen Shahid Khaqan Abbasi a matsayin Firayim Minista na Pakistan a watan Agustan 2017, an shigar da ita cikin majalisar ministocin gwamnatin Abbasi . An naɗa ta ministar kula da harkokin kiwon lafiya ta tarayya.  Bayan rusa majalisar dokokin ƙasar a kan ƙarewar wa’adinta a ranar 31 ga watan Mayun 2018, Tarar ta daina riƙe mukamin ministan kula da harkokin kiwon lafiya ta tarayya. A cikin watan Maris 2018, ta karɓi Sitara-i-Imtiaz don hidimar jama'a ta Shugaban Pakistan, Mamnoon Hussain .

 Manazarta 

Category:Haihuwan 1966
Category:Rayayyun mutane